Návrh
na  zmenu a doplnenie návrhu zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a o zmene a doplnení zákona č. 43/2004 Z. z.  o starobnom dôchodkovom sporení a o zmene a doplnení niektorých zákonov v znení neskorších predpisov (číslo materiálu: 19 656/2004)

1.	V čl. I sa vypúšťajú body 5 a 6.

O d ô v o d n e n i e :
	Navrhujem vypustenie právnej úpravy poskytovania invalidného dôchodku poistencom mladším ako 20 rokov, ktorí získali menej ako jeden rok dôchodkového poistenia a to z dôvodu finančnej náročnosti na rozpočet Sociálnej poisťovne.

2. V čl. I bod 11 znie:
     “11. V § 138 ods. 1 písm. c) sa vypúšťajú slová “a náhrada za pohotovosť podľa osobitného predpisu75)”.
     Súčasne sa vypúšťa poznámka pod čiarou k odkazu 75.

3. V čl. I bod 12 znie: 
     “12. V § 138 ods. 2 sa slová “odmena za pracovnú pohotovosť” nahrádzajú slovami “náhrada za pracovnú pohotovosť, náhrada za služobnú pohotovosť, náhrada za pohotovosť, príplatok za pohotovosť,”.”
     O d ô v o d n e n i e :
	Navrhujem terminologické zosúladenie s platnou právnou úpravou.

4. V čl. I bod 27 znie:
     “27. V § 273 ods. 4 sa slová “31. decembra 2008” nahrádzajú slovami               “31. decembra 2004”, za číslo “0,6” sa vkladajú slová “a v období od 1. januára 2005 do 31. decembra 2008 je nižší ako 1,” a za druhú vetu sa vkladá nová tretia veta, ktorá znie: “Ak takto určený priemerný osobný mzdový bod je vyšší ako 1, suma starobného dôchodku alebo invalidného dôchodku, na ktorý  vznikne nárok v období od 1. januára 2005 do 31. decembra 2008, sa určí z priemerného osobného mzdového bodu v hodnote 1.”.
    O d ô v o d n e n i e :
	Navrhujem, aby poistencom, ktorých priemerný osobný mzdový bod zistený zo zárobkov za obdobie od roku 1984 ako ich ochranné opatrenie, bol vždy najviac v hodnote 1.

5. V čl. II bod 16 znie:
    “16. V § 60 ods. 3 sa slová “spôsob výpočtu sumy vlastných zdrojov a spôsob preukazovania splnenia podmienky o primeranosti vlastných zdrojov podľa odseku 1” nahrádzajú slovami “spôsob výpočtu sumy vlastných zdrojov, vymedzenie nelikvidných aktív, spôsob výpočtu sumy nelikvidných aktív a spôsob preukazovania splnenia podmienky o primeranosti vlastných zdrojov podľa odseku 2”.

O d ô v o d n e n i e :
	Navrhovanou úpravou sa zabezpečí jednoznačné znenie splnomocňovacieho ustanovenia.

6. V čl. II sa za 30. bod vkladá nový 31. bod, ktorý znie:
    “31. V § 65 sa vypúšťa odsek 1.
    Doterajšie odseky 2 až 4 sa označujú ako odseky 1 až 3.”.
    Súčasne sa vykoná prečíslovanie bodov 31 až 70.

O d ô v o d n e n i e :
	V súvislosti s úpravou navrhovanou v bode 31 sa vypúšťa povinnosť sporiteľa oznámiť zamestnávateľovi, že je sporiteľom.

7. V čl. II bod 31 znie:
     “31. V § 65 odsek 3 znie:
            “(3) Dôchodková správcovská spoločnosť je povinná do piatich pracovných dní odo dňa uzatvorenia zmluvy o starobnom dôchodkovom sporení alebo jej zmeny zabezpečiť zaslanie údajov z tejto zmluvy elektronickou formou v štruktúre a spôsobom určenými Sociálnou poisťovňou.”.”

O d ô v o d n e n i e :
	Navrhovanou úpravou sa umožní Sociálnej poisťovni určiť štruktúru a spôsob zasielania údajov zo zmluvy o starobnom dôchodkovom sporení potrebných na výkon starobného dôchodkového sporenia.

8. V čl. II sa za 39. bod vkladá nový 40. bod, ktorý   znie:
    “40. V § 81 ods. 2 v úvodnej vete sa slová “vkladové listy, pokladničné poukážky a nástroje so splatnosťou do jedného roka” nahrádzajú slovami “vkladové listy a pokladničné poukážky”.”
    Súčasne sa vykoná prečíslovanie bodov 40 až 70.

O d ô v o d n e n i e :
	Navrhovaným doplnením sa sprísňujú podmienky investovania do nástrojov peňažného trhu.

9. V čl. II sa vypúšťa 42. bod.
     Súčasne sa vykoná prečíslovanie bodov 43 až 70.

O d ô v o d n e n i e :
	Vypustenie navrhujem v súvislosti s navrhovanou úpravou anonymných obchodov.

10. V čl. II bod 43 znie:
     “43. V § 84 ods. 1 až 5 sa slová “§ 81 až 83” nahrádzajú slovami “§ 82”.

O d ô v o d n e n i e :
	Navrhujem, aby ustanovenie o obchodoch na obmedzenie rizika bola povinná dôchodková správcovská spoločnosť dodržiavať aj počas prvých 12 mesiacov svojej činnosti.